Gunnar Smári . Ef íbúar Norðurþing vildu endurreisa sjávarútveginn í sveitarfélaginu til fyrri vegs þyrftu þeir að leigja kvóta fyrir um 1,5 milljarð króna árlega . Norðurþing , með hafnir á Húsavík og Raufarhöfn , er eitt þeirra sveitarfélaga sem hafa farið illa út úr kvótakerfinu . Sé miðað við verðmæti landaðs afla þá hefur Norðurþing misst tvo þriðju hluta aflans frá árunum fyrir hrun . Það er gríðarlegt högg , ígildi þess að sveitarfélagið hafi misst 2,6 milljarða í útflutningstekjum . Til að gefa hugmynd um hversu þungt höggið er , þá jafngildir það um 860 þús. kr. á hvern íbúa . Ef landsframleiðsla Norðurþings myndi dragast svo mikið saman myndi það mælast sem 11% samdráttur , viðlíka og efnahagshrunið 2008 var fyrir Íslendinga sem heild . En íslenskt efnahagslíf reis fljótt aftur eftir hrunið . Fiskurinn í Norðurþingi er hins vegar horfinn og kemur ekki aftur í bráð . Og svo er rétt að minna á að samdráttur í útflutningstekjum hefur keðjuáhrif , kreppan vegna minni afla í Norðurþingi er því líklega nærri 20% samdrætti en 11% . Fyrir Húsvíkinga , fólkið á Raufarhöfn eða aðra íbúa Norðurþing , er kvótakerfið ekki besta fiskveiðistjórnunarkerfi í heimi eins og senditíkur útgerðaraðalsins segja á Alþingi og víðar . Þvert á móti kvótakerfið eitt það allra versta sem hent hefur íbúa Norðurþings , algjör plága . Ef 371 þúsund þorskígildum yrði úthlutað út frá sveitarfélögum , miðað við landaðan afla fyrir kvótakerfið , kæmu rúmlega 11 þúsund tonn til Norðurþings . Það er álíka og eitt þessara fyrirtækja hafa í dag : Gunnvör , Nesfiskur eða Bergur-Huginn . Eða 2/3 af kvóta Vísis í Grindavík , en stór hluti kvótans sem áður var á Húsavík var fluttur suður til Grindavíkur eftir kaup Vísismanna . Ef íbúar Norðurþing vildu endurreisa sjávarútveginn í sveitarfélaginu til fyrri vegs þyrftu þeir að leigja kvóta fyrir um 1,5 milljarð króna árlega . Það jafngildir um 485 þús. kr. á hvert mannsbarn . Ef Húsvíkingar og aðrir íbúar Norðurþings vildu kaupa það aftur sem þeir hafa misst , réttinn til að sækja sjóinn í sama mæli og þeir gerðu áður , þyrftu þeir að kaupa varanlegan kvóta fyrir hátt í 22 milljarða króna . Það gerir um 28,5 m.kr. á hverja fjögurra manna fjölskyldu í bænum . Áfallið sem fólkið í sveitarfélaginu hefur orðið fyrir er af þessari stærðargráðu , á stærð við allt sem fólkið á ( ætli 28,5 m.kr. sé ekki nærri því að vera eigið fé meðalfjölskyldu í sveitarfélaginu ) . Ég minni á fundinn Til róttækrar skoðunar : Gerum Ísland heilt á ný – Kvótann heim ! í hádeginu laugardaginn 11. janúar í Þjóðmenningarhúsinu , gamla Landsbókasafninu , við Hverfisgötu .